Document ID: 32004D0067

Title and Content:
Απόφαση της Επιτροπής της 6ης Ιανουαρίου 2004 που τροποποιεί για δεύτερη φορά την απόφαση 2000/807/ΕΚ ώστε να ληφθεί υπόψη η προσαρμογή των περιφερειών των Κάτω Χωρών [κοινοποιηθείσα υπό τον αριθμό Ε(2003) 5312] (Κείμενο που παρουσιάζει ενδιαφέρον για τον ΕΟΧ) (2004/67/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 82/894/ΕΟΚ του Συμβουλίου, της 21ης Δεκεμβρίου 1982, για την κοινοποίηση των ασθενειών των ζώων μέσα στην Κοινότητα(1), και ιδίως το άρθρο 5, Εκτιμώντας τα ακόλουθα: (1) Η απόφαση 2000/807/ΕΚ της Επιτροπής(2) καθορίζει την κωδικοποιημένη μορφή και τους κωδικούς όσον αφορά τη γνωστοποίηση ασθενειών ζώων σύμφωνα με την οδηγία 82/894/ΕΟΚ. (2) Κατά την εκπόνηση των προγραμμάτων τους για την εκρίζωση των νόσων των ζώων, οι Κάτω Χώρες προσάρμοσαν τις περιφέρειές τους. Σκοπός του καθορισμού νέων συνόρων στις περιφέρειες ήταν να διευκολυνθεί ο έλεγχος από αυτές σε περίπτωση εμφάνισης εστιών. Η προσαρμογή των περιφερειών στις Κάτω Χώρες επηρεάζει το σύστημα κοινοποίησης ασθενειών των ζώων (ADNS) που θεσπίστηκε με την οδηγία 2000/807/ΕΚ. Συνεπώς, οι νέες περιφέρειες (compartments) πρέπει να αντικαταστήσουν τις τωρινές στο ADNS. (3) Επομένως, η απόφαση 2000/807/EΚ θα πρέπει να τροποποιηθεί αναλόγως. (4) Για να προστατευθεί ο εμπιστευτικός χαρακτήρας των διαβιβαζόμενων πληροφοριών, το παράρτημα της απόφασης δεν πρέπει να δημοσιευθεί. (5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα V της απόφασης 2000/807/EΚ τροποποιείται σύμφωνα με το παράρτημα της παρούσας απόφασης. Άρθρο 2 Η παρούσα απόφαση αρχίζει να ισχύει την 1η Ιανουαρίου 2004. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 6 Ιανουαρίου 2004.

Classification Labels:
1934
311

Label Descriptions:
{"1934": "Πολιτική για την υγεία", "311": "ΥΓΕΙΑ"}

EuroVoc IDs (Original): 2442
2479
2288
1422
5877

EuroVoc IDs (Expanded): 2442
2479
2288
1422
5877

Dataset Source: meu

Split: train